ร้านนี้อยู่ถนนลงหาดบางแสนนะครับ ตรงข้ามกับสิมิลัน แมนชั่น เป็นร้านเล็กๆ ห้องเดียว เจ้าของเป็นชาวตุรกี มีภรรยาเป็นสาวไทย ร้านจะเปิด 12.00 - 24.00 น. ทุกวัน 

ปกติจะชอบมาทาน Kebab Roll วันนี้อยากเปลี่ยน มาลองสั่ง Kebab Puff ดูมั่ง มาได้อลังการมาก ใหญ่มากๆ จนไม่น่าทานหมด... (แต่ไม่เหลือ) แบบ Puff จะต่างจากแบบ Roll ตรงที่จะเอาแผ่นแป้ง ไปอบให้กรอบๆก่อน เพิ่มความอร่อยด้วยการโรยงา พออบออกมาส่งกลิ่นหอมมาก ใส่เครื่องมาให้ล้นๆ ใส่ผักมาเยอะมาก เนื้อไก่ก็มาเต็มๆ กับราคา 80 บาท นี่ไม่แพงเอาเสียเลย อร่อยเด็ดที่น้ำซอส เปรี้ยวนิด หวานหน่อย มีพริกด้วยเพิ่มรสชาตความเผ็ด มาลองชิมดูนะครับ อร่อยจริง